
  
DR.30.9.2013 21  

 
RANG UNDANG-UNDANG  

 
RANG UNDANG-UNDANG PERBEKALAN TAMBAHAN (2013) 2013 

 
Jawatankuasa 

 

Aturan Urusan Mesyuarat dibacakan bagi menyambung semula pertimbangan 
atas “Rang Undang-undang Perbekalan Tambahan (2013) 2013 dalam Jawatankuasa 
sebuah-buah Majlis.” [Hari Ketiga] 

 [Majlis bersidang dalam Jawatankuasa] 

[Timbalan Yang di-Pertua (Dato’ Haji Ismail bin Haji Mohamed Said) 
mempengerusikan Jawatankuasa] 

 

Maksud B.10, B.11 [Jadual] - 

 

11.35 pg. 

Tuan Pengerusi [Dato’ Haji Ismail bin Haji Mohamed Said]: Ahli-ahli Yang 

Berhormat, Kepala Bekalan B.10 dan B.11 di bawah Kementerian Kewangan terbuka untuk 
dibahas. Selayang. 

Tuan William Leong Jee Keen [Selayang]: Terima kasih Tuan Pengerusi. Saya 

ingin mengucapkan terima kasih diberikan peluang untuk membahaskan Rang Undang-
undang Perbekalan Tambahan (2013) 2013. Saya merujuk kepada Maksud B.11 - 
Perkhidmatan Am Perbendaharaan Butiran 020000 dan Butiran 020500. Bayaran tambahan 
sebanyak RM853,400,000 untuk menampung keperluan tambahan peruntukan bagi 
pembayaran tuntutan subsidi barangan petroleum untuk tahun 2013.  

 

[Tuan Yang di-Pertua mempengerusikan Jawatankuasa] 

 

Saya meminta penjelasan bagaimana bayaran tambahan ini telah berlaku kerana 
pada bulan April tahun 2012, Menteri dan juga Yang Amat Berhormat Perdana Menteri 
telah mengumumkan bahawa utusan telah dibuat. Walaupun harga minyak dunia naik, 
kerajaan akan mengekalkan RON 95 sebanyak RM1.90 dan juga harga diesel. Oleh yang 
demikian, bila kerajaan menyediakan bajet untuk dibentangkan pada Oktober 2012, 
kerajaan hendak meramalkan harga dunia dan subsidi.  

Oleh itu, penting kita mengetahui bagaimana peruntukan telah digunakan dan apa 
sebabnya tambahan untuk subsidi telah digunakan dan hendak diluluskan oleh Dewan 
Rakyat yang mulia ini. Saya juga meminta penjelasan dan maklumat terperinci tentang 
bayaran subsidi ini. Ini adalah sebab bukan sahaja Ahli Parlimen di Dewan yang mulia ini 
tetapi rakyat ingin mengetahui bagaimana wang awam telah digunakan dan apa yang telah 
dibelanjakan sehingga kini.  

Tadi Menteri telah diberikan jawapan tentang rasionalisasi subsidi dan di sini saya 
meminta jawapan dan penjelasan tentang tambahan yang telah diminta kerana hujah yang 
telah diberikan iaitu kita hendak menurunkan subsidi supaya mengawal bajet defisit bahawa 
subsidi hari ini kebanyakannya memberikan manfaat kepada orang yang kaya. Akan tetapi 
ini adalah dasar yang perlu ditangani.  

 Tuan Fong Kui Lun [Bukit Bintang]: Terima kasih Tuan pengerusi dan juga Ahli 

Parlimen Selayang. Adakah Yang Berhormat setuju dengan saya bahawa baru-baru ini, 
kenaikan minyak RON 95 sebanyak 20 sen berbanding dengan RON 97 hanya 15 sen? 



RANG UNDANG-UNDANG. RANG UNDANG-UNDANG PERBEKALAN TAMBAHAN (2013) 2013. Jawatankuasa. Aturan Urusan Mesyuarat dibacakan bagi menyambung semula pertimbangan atas "Rang Undang-undang Perbekalan Tambahan (2013) 2013 dalam Jawatankuasa sebuah-buah Majlis." [Hari Ketiga] [Majlis bersidang dalam Jawatankuasa] [Timbalan Yang di-Pertua (Dato' Haji Ismail bin Haji Mohamed Said) mempengerusikan Jawatankuasa]. Maksud B.10, B.11 [Jadual]-. 11.35 pg. Tuan Pengerusi [Dato' Haji Ismail bin Haji Mohamed Said]: Ahli-ahli Yang Berhormat, Kepala Bekalan B.10 dan B.11 di bawah Kementerian Kewangan terbuka untuk dibahas. Selayang. Tuan William Leong Jee Keen [Selayang]: Terima kasih Tuan Pengerusi. Saya ingin mengucapkan terima kasih diberikan peluang untuk membahaskan Rang Undang- undang Perbekalan Tambahan (2013) 2013. Saya merujuk kepada Maksud B.11- Perkhidmatan Am Perbendaharaan Butiran 020000 dan Butiran 020500. Bayaran tambahan sebanyak RM853,400,000 untuk menampung keperluan tambahan peruntukan bagi pembayaran tuntutan subsidi barangan petroleum untuk tahun 2013. [Tuan Yang di-Pertua mempengerusikan Jawatankuasa]. Saya meminta penjelasan bagaimana bayaran tambahan ini telah berlaku kerana pada bulan April tahun 2012, Menteri dan juga Yang Amat Berhormat Perdana Menteri telah mengumumkan bahawa utusan telah dibuat. Walaupun harga minyak dunia naik, kerajaan akan mengekalkan RON 95 sebanyak RM1.90 dan juga harga diesel. Oleh yang demikian, bila kerajaan menyediakan bajet untuk dibentangkan pada Oktober 2012, kerajaan hendak meramalkan harga dunia dan subsidi. Oleh itu, penting kita mengetahui bagaimana peruntukan telah digunakan dan apa sebabnya tambahan untuk subsidi telah digunakan dan hendak diluluskan oleh Dewan Rakyat yang mulia ini. Saya juga meminta penjelasan dan maklumat terperinci tentang bayaran subsidi ini. Ini adalah sebab bukan sahaja Ahli Parlimen di Dewan yang mulia ini tetapi rakyat ingin mengetahui bagaimana wang awam telah digunakan dan apa yang telah dibelanjakan sehingga kini. Tadi Menteri telah diberikan jawapan tentang rasionalisasi subsidi dan di sini saya meminta jawapan dan penjelasan tentang tambahan yang telah diminta kerana hujah yang telah diberikan iaitu kita hendak menurunkan subsidi supaya mengawal bajet defisit bahawa subsidi hari ini kebanyakannya memberikan manfaat kepada orang yang kaya. Akan tetapi ini adalah dasar yang perlu ditangani. Tuan Fong Kui Lun [Bukit Bintang]: Terima kasih Tuan pengerusi dan juga Ahli Parlimen Selayang. Adakah Yang Berhormat setuju dengan saya bahawa baru-baru ini, kenaikan minyak RON 95 sebanyak 20 sen berbanding dengan RON 97 hanya 15 sen?.